[{"text_idx": "#000005", "text": "Gyda chynifer o feddyliau creadigol yn dod ynghyd dan un to i ddysgu gan Media Cymru am eu gwaith ar draws Prifddinas-Ranbarth Caerdydd, roeddwn i\u2019n teimlo\u2019n ofnus braidd. Roeddwn i\u2019n nerfus i siarad, ond erbyn diwedd, roeddwn i\u2019n sgwrsio gydag unrhyw un roeddwn i\u2019n gallu. Gwthiais fy hun oherwydd roeddwn i\u2019n gwybod bod hon yn foment arbennig lle gallwn i ddysgu gan feddyliau creadigol rhagorol. Roedd y cyfle i ofyn cwestiynau i bobl am eu swyddi creadigol yn fy llenwi a\u0302 chyffro ac egni. Dyma\u2019n union lle\u2019r oedd angen i mi fod."}, {"text_idx": "#000006", "text": "Wrth fynd trwy\u2019r coleg, roeddwn i\u2019n ei chael yn anodd meddwl am swyddi neu lwybrau penodol yr oedd angen i mi eu cymryd i fynd i mewn i ddiwydiant arbennig. Wrth i mi ddechrau fy mlwyddyn sophomore, sylweddolais fy mod i\u2019n awyddus i fynd ar hyd llwybr creadigol, ond doeddwn i ddim yn gwybod beth. Fel myfyriwr hy\u0302n, er fy mod yn caru bod yn newyddiadurwr ac ysgrifennu, rwyf i wedi sylweddoli fy mod yn agored i wahanol ddiwydiannau a swyddi creadigol eraill. Agorodd digwyddiad Media Cymru yn Hollywood fy llygaid i weld bod pobl wir yn gwneud y mathau hyn o swyddi creadigol cyffrous. Ac y gallwn i hefyd."}, {"text_idx": "#000007", "text": "Doeddwn i ddim yn gwybod lle byddwn i\u2019n ffitio nac yn dod o hyd i fy lle yn gynnar yn y coleg, ond fel rwyf i wedi dysgu trwy gyrsiau CCI a chyfleoedd rhwydweithio creadigol gwych fel hyn \u2013 swyddi creadigol sy\u2019n gwneud i\u2019r byd droi. Dydyn ni ddim yn gyfyngedig i un maes yn unig. Mae bod yn ifanc yn golygu rhoi cynnig ar bethau gwahanol ac amsugno gwybodaeth gan weithwyr proffesiynol o\u2019r diwydiant rydych chi\u2019n cwrdd a\u0302 nhw. Yn y digwyddiad hwn yn Hollywood, siaradais a\u0302 newyddiadurwyr, arweinwyr Netflix, ffotograffwyr ac arbenigwyr cysylltiadau cyhoeddus. Ac yr un cyngor oedd gan bawb: rho gynnig ar bopeth ac unrhyw beth. Doedd gan ddim un o\u2019r bobl y cwrddais i a\u0302 nhw lwybr syth at lwyddiant. Rhoddon nhw gynnig ar wahanol swyddi creadigol tan iddyn nhw ddod o hyd i\u2019w ffordd. Tan iddyn nhw ddod o hyd i\u2019w hangerdd."}, {"text_idx": "#000009", "text": "Drwy siarad ag arbenigwyr y diwydiant yn nigwyddiad Media Cymru, agorwyd fy meddwl i bosibiliadau creadigol gan fy nghyffroi am fy mhotensial yn y dyfodol. Rwy\u2019n gobeithio gweithio ym maes y cyfryngau a golygyddol ar o\u0302l graddio, ac yn edrych ymlaen efallai at symud i Efrog Newydd i fod yn agored i gyfleoedd mewn newyddiaduraeth ffasiwn. Mae Media Cymru yn gosod safon ragorol i bobl greadigol ym mhobman gyda gweledigaeth leol ond uchelgais byd-eang.\u201d"}]